./data/phi0474/phi052/phi0474.phi052.perseus-lat2.xml
M. Tullius Cicero
divitias alii praeponunt, bonam alii valetudinem, alii potentiam, alii honores, multi etiam voluptates  beluarum hoc quidem extremum, illa autem superiora caduca et incerta, posita non tam in consiliis nostris quam in fortunae temeritate  qui autem in virtute summum bonum ponunt, praeclare illi quidem, sed haec ipsa virtus amicitiam et gignit et continet, nec sine virtute amicitia esse ullo pacto potest